【世界觀】艾柏賓發揮古智慧
2024年05月31日 19:00
東網電視
更多新聞短片
艾柏賓(圖片：Getty Images)
油王御用練馬師艾柏賓，啱啱度過成績美滿嘅5月份，響月頭先憑「名演說」第2度勝出經典賽頭關英國二千堅尼，響上個禮拜日就有全球評分第2高嘅「桀驁之戀」捧走遮打盃，第1次揚威香港大賽。
響今屆英國打吡，藍衣兵團以「古智慧」單騎應戰，雖然連日天氣不穩，場地狀況可能唔理想，但係艾柏賓就一啲都唔擔心，佢話「古智慧」舊年贏一級賽未來錦標，當時場地仲惡劣，證明呢匹馬勝任軟爛地。所以臨場場地真係偏鬆軟，對「古智慧」反而更加有利，有機會繼18年「藍綠彩石」、21年「雅大爺」後，成為佢嘅第3匹英國打吡冠軍。